Document ID: 31977R2237

Komisijas Regula (EEK) Nr. 2237/77
(1977. gada 23. septembris),
ar ko groza Regulu Nr. 118/66/EEK par lauku saimniecības apgrozījuma pārskatu, kas izmantojams, lai noteiktu lauku saimniecību ienākumus
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā 1965. gada 15. jūnija Regulu Nr. 79/65/EEK, kas izveido tīklu grāmatvedības datu apkopošanai par lauku saimniecību ienākumiem un uzņēmējdarbību Eiropas Ekonomikas kopienā [1], kurā jaunākie grozījumi izdarīti ar Regulu (EEK) Nr. 2910/73 [2], un jo īpaši tās 7. pantu,
tā kā Komisijas 1966. gada 29. jūlija Regulā Nr. 118/66/EEK [3], kurā jaunākie grozījumi izdarīti ar Regulu (EEK) Nr. 3565/73 [4], precizēti punkti, kas iekļaujami saimniecības apgrozījuma pārskatā, kurš izmantojams lauku saimniecību ienākumu noteikšanā;
tā kā neatkarīgi no apskatīto saimniecību rakstura, lauku saimniecību ienākumu līmeņa noteikšanai ar saimniecību apgrozījuma pārskatu palīdzību savākto datu tipam, definīcijām un noformējumam vajadzētu būt identiskam;
tā kā tagad ir radusies izdevība izmantot lauku saimniecību grāmatvedības datu tīkla 10 gadu pieredzi, lai pārskatītu noteikumus, kuri attiecas uz saimniecību apgrozījuma pārskatiem, nolūkā padarīt grāmatvedības datus salīdzināmākus un pielāgot tos kopējās lauksaimniecības politikas attīstības vajadzībām;
tā kā būtu jāizmanto iespēja uzlabot grāmatvedības datu apstrādi; tā kā šim nolūkam par šo datu informācijas nesēju vajadzētu izmantot magnētisko lenti;
tā kā dažām saimniecībām, to uzskaitē trūkstot attiecīgiem datiem, varētu būt grūtības ar atsevišķu pozīciju aizpildīšanu; tā kā tādējādi, kamēr šīs grūtības saglabājas, būtu jāveic priekšdarbi, lai novērstu jebkādu nepareizas interpretācijas risku, ja šīs pozīcijas nav aizpildītas;
tā kā, lai mazinātu grūtības, ko rada saimniecību apgrozījuma pārskatu labojumi, visās dalībvalstīs būtu jāievieš jaunie noteikumi, sākot ar vienu un to pašu atskaites gadu; tā kā tomēr ir vēlams, ievērojot sarežģījumus, ar kādiem atsevišķas dalībvalstis varētu sastapties, veicot šos labojumus viena gada laikā, pieņemt noteikumu, kas paredzētu, ka šīs dalībvalstis atliek jauno noteikumu piemērošanu uz vienu atskaites gadu;
tā kā šajā regulā noteiktie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
IR PIEŅĒMUSI ŠO REGULU.
1. pants
Saimniecības apgrozījuma pārskatā iekļaujamo grāmatvedības datu veids ir tāds, kā noteikts I pielikumā. Attiecīgās definīcijas un instrukcijas ir tādas, kā noteikts II pielikumā. Grāmatvedības datus uzrāda formā, kas noteikta III pielikumā.
2. pants
Šo regulu pirmo reizi piemēro 1978. atskaites gada, kas sākas laikposmā starp 1978. gada 1. janvāri un 1978. gada 1. jūliju, grāmatvedības datiem.
Tomēr Francijā, Itālijā, Luksemburgā un Īrijā šos noteikumus piemēro 1979. atskaites gada, kas sākas laikposmā starp 1979. gada 1. janvāri un 1. jūliju, grāmatvedības datiem.
3. pants
Regula Nr. 118/66/EEK ar šo ir atcelta. Tas pilnībā attiecas uz grāmatvedības datiem par atskaites gadiem pirms 2. pantā minētajiem gadiem, neatkarīgi no datuma, kurā šos datus pārsūta uz Komisiju.
Šī regula uzliek saistības kopumā un ir tieši piemērojama visās dalībvalstīs.
Briselē, 1977. gada 23. septembrī

Labels: 4
6